Iepirkuma komisijas

2018. gada 27. jūlija komisijas sēdē sniegtās atbildes uz uzdotajiem jautājumiem par iepirkumu

**„Psihologa individuālo konsultāciju un grupu konsultāciju īstenošana” ESF projekta “Atbalsts ilgstošajiem bezdarbniekiem” (Nr.9.1.1.2/15/I/001) ietvaros**

**NVA 2018/22\_ESF**

**JAUTĀJUMS:**

Iepazīstoties ar iepirkuma Nr. NVA 2018/22\_ESF Nolikumu, konstatēju, ka Nolikuma 25.punktā ir norāde, ka uz Pretendentu neattiecas PIL 42.P.2.d.1.punktā noteiktais izslēgšanas nosacījums, taču PIL 42.P.4.d. attiecībā uz iepriekšminēto gadījumu - ja Pasūtītājs vienpusēji atkāpies no līguma pirms termiņa ir noteikts noilguma periods- 12 mēneši. Vai šajā iepirkumā PIL 42.P.4.daļas nosacījumi netiek ņemti vērā?

**ATBILDE:**

Atbilstoši nolikuma 39.3. apakšpunktam, pretendenta atbilstību Publisko iepirkumu likuma (turpmāk – PIL) 42. panta otrās daļas pirmajā punktā noteiktajam izslēgšanas noteikumam, iepirkuma komisija pārbaudīs PIL 42. panta kārtībā.

Tas nozīmē, ka no iepirkuma nolikuma prasībām atbilstošajiem piedāvājumiem par uzvarētāju tiks atzīts viens pretendents, kas būs iesniedzis saimnieciski visizdevīgāko piedāvājumu un uz kuru neattiecas PIL 42. pantā noteiktie izslēgšanas noteikumi, t.sk., PIL 42.panta ceturtās daļas nosacījumi.

**JAUTĀJUMS:**

Par prasībām speciālistiem nolikumā ir sekojošā informācija: iegūta augstākā izglītība psiholoģijā (pabeigta akreditēta bakalaura studiju programma un akreditēta maģistra studiju programma psiholoģijā) vai augstākā izglītība psiholoģijā, kas atbilst piecu gadu ilgām pilna laika studijām.

Vai tas nozīmē, ka pretendents var piesaistīt speciālistu, kam ir piecu gadu izglītība psiholoģijā, profesionālais bakalaurs un nav maģistra, jo minēta izglītība nav pretrunā ar nolikumu un pašreizējo psihologu likumu, kas paredz pārejas periodu un dod iespēju veikt profesionālo darbību, visiem, kam ir 5 gadu pilna laika studijas psiholoģijā, kas iegūta Latvijā akreditētajā mācību iestādē?

**ATBILDE:**

Iepirkuma komisija vērtēs pretendenta atbilstību nolikuma III. nodaļā noteiktajām atlases prasībām. Ja pretendents nav iesniedzis nolikuma 29.punktā norādītos dokumentus vai iesniegtā informācija neapliecina pretendenta atbilstību nolikuma 23., 24., 25., 26. un 27. punktā noteiktajām prasībām, iepirkuma komisijai ir tiesības pretendenta piedāvājumu noraidīt.

Atbilstoši nolikuma 27.1.apakšpunkta prasībām pretendentu piesaistītajiem kvalificētajiem speciālistiem, kuri nodrošinās pakalpojumu sniegšanu, jābūt iegūtai augstākai izglītībai psiholoģijā (pabeigta akreditēta bakalaura studiju programma un akreditēta maģistra studiju programma psiholoģijā) vai augstākai izglītībai psiholoģijā, kas atbilst piecu gadu ilgām pilna laika studijām.

Tas nozīmē, ka, ja pretendents vai tā piedāvājums neatbilst kādai nolikumā noteiktajai prasībai un šī neatbilstība ir būtiska, iepirkumu komisija attiecīgo pretendentu noraida un tā iesniegto piedāvājumu turpmāk nevērtē.

Tāpat vēršam uzmanību, ka iepirkuma komisija nepieciešamības gadījumā lūgs pretendentam vai kompetentajām institūcijām izskaidrot vai papildināt kvalifikācijas dokumentos ietverto informāciju.